الفايك نيوز محيحة فالبلاد. اليوم الضحية ديالها التجمع الوطني للاحرار. بدات بصفحة استهدفت “افريقيا” وفالحقيقة مستهدفين مالكها عزيز اخنوش رئيس التجمع الوطني للاحرار. هاد الصفحة نشرات اخبار كاذبة “مشات بعيد هاد المرة٬ البارح تم تداول خبر ديال أن افريقيا غادا تهبط الآثمنة وغتعطي قسيمة شراء ديال الف درهم للزبناء”. الخبر تم الترويج له بطريقة مقصودة وكذبات باللي “العروض الرسمية ديالها كاينين فقط فالموقع وصفحة فايسبوك الرسمية٬ وأن أي تلاعب فهاد الصدد هو جاي من رابط لا وجود له أصلا”. طبعا اللي من مصلحتو ينشر هاد الأخبار فهاد الظرفية؟ وعلاش تيستخدمو وسائل متطورة في نشر الإشاعات والأكاذيب معروفين. الفايك الثاني تعرض ليه وزير الشبيبة والرياضة رشيد الطالبي العلمي. خلقو ليه استجواب خيالي ونسب الى “مدون فرنسي يعمل متعاونا مع احد المواقع المعروفة في فرنسا”. المقربون من رشيد الطالبي العلمي نفوا هاد الحوار المتعلق ب”مكان تنظيم كأس افريقيا للامم سنة 2019′′. 
الفايك نيوز مستهدف ناس الاحرار. خلق حوار ما كاينش مع الطالبي العلمي ودارو صفحة ل”افريقيا”